
Prilog 2 - Opis poslova/tehničke specifikacije te funkcionalni zahtjevi predmeta nabave


Predmet nabave je razvoj e-Roaming modula CPO platforme za Hrvatski Telekom d.d. u okviru CEKOM SURINMO projekta koji će omogućiti demonstraciju roaminga između CPO (Charge Point Operator) HT instance i barem jednog regionalnog CPO-a. HT je operator najveće mreže punionica u Hrvatskoj koja u trenutku pisanja ovog dokumenta broji 200+ punionica za električna vozila. HT je ujedno i pružatelj usluge punjenja, omogućujući krajnjim korisnicima (vozačima električnih vozila) nesmetan pristup, korištenje i naplatu na svim punionicama kojima je operator putem RFID kartica i mobilne aplikacije espoTs. e-Roaming modul CPO platforme bi trebao prikazati rješenje za bilateralno povezivanje regionalnih operatora punionica na način da krajnji korisnik bude u mogućnosti sa RFID karticom ili mobilnom aplikacijom jednog pružatelja usluge punjenja nesmetano koristiti mrežu punionica drugih operatera punionica koji djeluju na tržištu. Demonstracijom rada e-roaming modula CPO platforme, krajnji korisnik više neće biti u situacije da mu jedna RFID kartica određenog pružatelja usluge ne radi na većini punionica u Državi, što je trenutno slučaj i što zasigurno ne predstavlja ugodno korisničko iskustvo.


e-Roaming modul CPO platforme
Ponuđen e-Roaming modul CPO platforme treba biti interoperabilan i skalabilan i podržavati:

Minimalni set sljedećih funkcionalnosti koji mora biti isporučen sukladno ponuđenom roku, a najduže u roku od 90 dana.

· Bilateralnu integraciju mreže punionica najmanje jednog regionalnog operatora, uz real-time naznaku te prikaz na mobilnoj aplikaciji („front-end-u“) minimalno sljedećih atributa:

· Naziva lokacije
· Kod punionice
· Adresa
· Geokordinate
· Udaljenost od lokacije korisnika
· Informacije o utičnici/utikaču (tip, maksimalna snaga punjenja, real-time status zauzeća, itd)
· Naziv operatora punionice
· Radno vrijeme punionice
· Mogućnost pokretanja sesije punjenja udaljenim pristupom

· Validirati  arhitekturu modula e-Roaming modula CPO platforme temeljenu na zahtjevima interoperabilnosti i skalabilnosti, predložen od strane Naručitelja,
· Definirati open protokole e-Roaming modula CPO platforme (osigurati mogućnost povezivanja minimalno putem protokola OCPI ili jednakovrijedno),
· Razviti programsku aplikaciju i eRoaming modul za CPO platformu naručitelja (u skladu s gore navedenim zahtjevima) i modalitete njezine vizualizacije (CPO „dashboard“),
· Podržati integraciju sa funkcionalnostima CPO platforme: CRM management, upravljanje RFID karticama, upravljanje multitarifnom/dinamičkom strukturom naplate, analitiku sesije punjenja, kontrolu pristupa, integriranu korisničku podršku,
· Podržati povezivanje s minimalno 2 etablirana eRoaming Hub-a s područja EU (Hubject, Gireve ili jednakovrijedno). 

[bookmark: _Hlk43816413]Ostale funkcionalnosti koje isporuka mora podržavati tijekom daljnjeg tijeka provedbe projekta koje moraju biti isporučene najkasnije 21.03.2022.
· Integraciju mreže punionica najmanje jednog regionalnog operatora, uz real-time naznaku dodatnih atributa:
· Metode plaćanja
· Cijena usluge punjenja sukladno najmanje slijedećem:
(a) Vrijeme punjenja, uključujući jednokratnu naknadu za pokretanje sesije punjenja
(b) Maksimalna snaga punjenja,
(c) Preuzeta energija,
(d) Rezervacija punionice,
(e) Lokacija, vrsta lokacije,
(f) Tip konektora (AC ili DC),
(g) sat/dan/mjesec punjenja,
(h) naplata korištenja punionice po intervalu (15-minutni interval npr),
(i) [bookmark: _GoBack]mogućnost dodavanja naknade na osnovnu cijenu punjenja za roaming partnere.

· Mogućnost rezervacije punionice,
· Vidljivost punionica u sustavu  Car Sharing sustava zajedno s mogućnošću aktivnog udaljenog, pristupa i kontrolom sustava pametnog parkinga sa upotrebom OCPI protokola ili jednakovrijedno,
· Vidljivost lokacija za slobodan parking na području Grada Rijeke: mogućnost povlačenja podataka platformi trećih strana API protokolom ili jednakovrijedno,
· Integraciju sa ostalim modulima Smart City centralne platforme sa upotrebom OCPI protokola ili jednakovrijedno API protokolu.  

U okviru gore navedenog, Ponuditelj je dužan:

· Definirati komunikacijska sučelja i kreirati open SmartCity.Surnimo API-e za razmjenu podataka u skladu sa zahtjevima Smart City centralne platforme,
· Validirati minimalne elemente B2B i B2C Ugovora o korištenju i Općih uvjeta e-Roaminga definirane od strane Naručitelja,
· Uspostaviti web servis sa bazom podataka SmartCity.SURINMO (samo za e-Roaming).


Edukacija zaposlenika Naručitelja te testiranje rada e-Roaming modula CPO platforme 

Isporučitelj je obvezan educirati minimalno 3 (tri) zaposlenika Naručitelja. 

Edukacija obuhvaća: 
· upoznavanje zaposlenika sa modulom i njegovim funkcionalnostima,
· otklanjanje manjih poteškoća u radu.


Ispravljanje grešaka na e-Roaming modulu CPO platforme

Nakon uredne isporuke osnovnih funakcionalnosti Ispručitelj je dužan ne samo isporučiti ostale funakcionalnosti nego i otklanjati nedostatke prvotno nakon isporuke osnovnih funkcionalnosti, a potom i nakon izvršenja svih usluga ugovora sukladno ovom Prilogu Isporučitelj ima obvezu ispravljati nedostatke 24 mjeseca. U navedenom periodu Isporučitelj treba imati mogućnost hitne intervencije na koju se je dužan odazvati u roku od 24 (dvadesetčetiri) sata od upućenog poziva u slučaju potencijalnih problema u radu platforme.


Sve dodatne intervencije na platformi, a koje nisu regulirane ovom dokumentacijom za nadmetanje, Isporučitelj će eventualno obavljati za Naručitelja, ali putem zasebne ponude prihvaćene od strane Naručitelja. 

Projekt je sufinancirala Europska unija iz Europskog fonda za regionalni razvoj 
Pravna napomena: Sadržaj ovog dokumenta isključiva je odgovornost društva Hrvatski Telekom d.d.

